
Un derretalibus veterum pontificum Romanorum praeter celeberrimam s. Leonis ad Flavianum 
epistolam dogmaticam fere nulla praestantior est vetustissimo illo: de*recipiendis et non 
recipiendis libris decreto, quod partim Damasi, partim Gelasii, partim Hormisdae 
nomine inscriptum ferlur. Non solum enim canonis scripturae sacrae aliorumque fontium fidei 
'atholieae  splendidissimum documentum est, sėd etiam historiae litterariae haud parvum 
praebet emolumentum, quum quasi sollemne reddat testimonium, qui-scriptores christiani exeunte 
saeculo V in manibus fidelium fuerint Quapropter et canonum collectores ") diversissimi, 
et: conciliorum deinde editores "а Merlino omnes") illud operibus suis inseruerunt, ac si 
quis monumentorum veterum investigator novam quamdam vejusdem recensionem antiquam 
delexisse sibi visus est, in lucem  proferre:religioni duxit °). Unum dolendum, quod in hac 
tanta variorum textuum vet fonlium congerie nemo:fere arbiter exstitit, qui Шат ad justam 
crilices amussim vocarel, ilaque praestanlissimo decreto certum fundum suppeditaret, quo et 
judicium et usus doctorum «staret. Nimirum 4qüi suo more <scilissime et sagacissime in illud 
inquisieral Petrus Coustantius, edilo primo 4omo operis praeclarissimi epistolarum ропіі- 
ficiarum morle praereplus:est, studia «ejus ‘infortunio temporum usque ad hunc diem desi- 
deris doctorum -subtracta. Qui deinde ‘in "eamdem «rem :sollertissime *operam contulerunt 


fratres Ballerinii $), -solum generaliter ‘de forma dicti decreti disseruerunt, textum ipsum 


1) Ita collectio- Hispana, additamenta cGlieclionis Dionysianae: et Hadrianae, quae in'Colbertino 784, Lucano 88, 
Vaticano 5845, Vallicéllano A. 5 praebentur,’ diversae collectiones Gallicanae, deinde Pseudo-Isidorus, Atto Vercellensis 
capitular, c, 100, Burchardus decret. III, 117 —121, Ivo decr.!TV, 64, Gratianus decr. c. З. D. 15, 

*) Novissime Harduinus coll. сопе. IL, 937 ss., Mansius coll. conc. VIII, 145 ss., unde repetiit Migne patrol. lat. 
tom, LIX. col. 151. ss. 


3) Hoe modo Justus Fontaninus antiguit. Hortens, IL, 9 ex Vaticano Palatino 493 "(Missali Gallicano saec. VIII), 
Franciscus Chiffletius in nolis ad Vigilium Tapsensem pag. 149 ex codice Jurensi, Blanchinius Anastas. bibliothecar, 
lom? IV, proleg. pag. LXI ex vetusto Florentino s, Marci, Mansius supplem. -concil. I, 357 ‘ех Lucano 88 
saeculi VIII codice textum produxit. 


*) De antiqu. collect. can. p. Ц. c. 11 $. 5 (Opera Leon. M t. Ш pag. CLI). 


inde discernere non laboraverunt. Ita quidem factum est, ut monumentum historiae eccle- 
siasticae gravissimum adhuc vix juste aestimatum adhibitumque sit, quum usque pes quasi 
in incerto ingrediens palpitaret, oculus in obscuro fixus reformidaret, fides in dubio haesitans 
vacillaret. Quum igitur in eo sim, ut studia Ша Pelri Coustantii prosequar, 
hoc loco quasi pro  proludio quodam districtius in decretum nominatum — inquiram, 
ut et formae et textus ejus firmum fundamentum constituatur. Quod ita absolvam, 
ut primum dissertationem praestantissimam producam, quam doctissimus Ше s. Mauri 
filius editioni ejusdem praemisit, quamque huc usque in tenebris latuisse eruditi 
omnes summe doluerunt; deinde meas ipsius animadversiones adjiciam. Textum ipsum etsi 
hoc loco edere vix e re erit, tamen Damasi papae concilium Romanum de explanatione 
fidei, in quo et canon scripturae sacrae datur, ad optimorum codicum fidem exaratum pro 


appendice addere in animo est. 


Caput I. 


Petri Coustantii in dietum deeretum admonitio. 
(Ex ejus schedis manuscriptis.) 


1. De hoc decreto non una est eruditorum sententia. Шой nonnulli primo a Damaso 
sancitum et post a Gelasio auctum, quidam Gelasio auctore conscriptum atque ab Hormisda 
postea confirmatum putant; alii vero totum ad Gelasium, alii ad Hormisdam pariter totum 
referunt. Inter eos autem, qui Gelasio illud vindicant, non sine laude memorandus est 
Justus Fontaninus, qui novissime antiquitat. Hortens. lib. II cap. 3 amplam ea de re ac 
multiplici eruditione refertam dissertationem edidit. Circa idem tempus operam dedit Antonius 
Pagi, ut diversa illa dissidia componeret. Immo id invenisse se, unde litem dirimeret, est 
arbitratus. Nempe pro certo ponit, primum ejus auctorem esse Gelasium, atque Hormisdam, 
ubi de Fausti libris a Possessore episcopo Africano interrogatus est, merum illud Gelasii 
decretum, in quo nihil ab Hormisda immutatum fuerit, ad eum misisse; et quia ab 
Hormisda papa missum fuerat ejusque nomine ubique divulgatum, eidem ab 
aliquibus temporis progressu imprudenter adscriptum esse. Quo posito 
exsolvisse se gratulatur, quod n. 3 demonstrandum in se receperat: Gelasium videlicet 
celeberrimi hujus decreti auctorem esse, et non nisi per errorem illud 
Hormisdae attributum. Sed frustra est illius de diremto lite gratulatio, quum id, de 


quo disceptatur, pro certo ponat, nec stare possit, ut infra demonstraturi sumus, quod de 


mero Gelasii decreto ab Hormisda ad Possessorem misso sibi persuasit. 


2. Nuperus scriptor idem decretum eliam Leoni I attributum esse opinatur. Sed non 
aliunde nititur ejus opinio, nisi his Bardi verbis in vita Anselmi Lucensis, cujus idem Bardus 
aequalis. dicitur: nihil in ecclesia legere permisit (Anselmus) praeter ortho- 
doxorum scripturas. Apocryha omnia, sicut beatissimus papa Leo con- 
stituit, in ecclesiae non recepit officio. Quantum vero scriptor ille a Bardi mente 
aberraveril, ipsomet Anselmo teste convincitur. In ejus quippe compilatione, secundum 
Germanensem codicem lib. VI cap. 187 quaeritur: Qui libri sunt legendi? Tum respon- 
detur: Gelasius papa in synodo episcoporum septuaginta opuscula atque tractatus 
omnes diversorum patrum orthodoxorum etc. Unde Anselmum nec dubilasse liquet, 
quin Gelasii re ipsa sit decretum de libris, quod ipsi adscribitur. Quid igitur sibi voluit 
Bardus? Et hoc ipsum Anselmus in antecedenti capitulo 186 apertissime declarat. Ibi enim 
praefixo titulo De falsis et apocryphis libris, ul in usu lectionis non habeantur, 
proxime subjicit: Leo episcopus Turribio Asturicensi episcopo salutem. Curandum 
el sacerdotali diligentia maxime providendum, ut falsi codices et a sincera veri- 
tate discordes in nullo usu lectionis habeantur, apocryphae autem scripturae, 
quae sub nominibus apostolorum habent multarum seminarium falsitatum etc. 
Ubi igitur de Anselmo dixit Bardus: apocrypha omnia, sicul bealissimus papa Leo 
constituit, in ecclesiae non recepit officio; luce clarius est, eum ibi non nostrum de 
recipiendis aut non recipiendis libris decretum, sed Leonis epistolam 15 ad Turribium com- 
memorasse: adeoque nulla ralione nullave auctoritate fulciri, quod de praedicto decreto 
Leoni quondam tributo novissime divulgatum est. 

3. Idem decretum Johannes Pearsonius Ignatianorum pag. 44, Guilielmus Beveregius 
el alii, praesertim additamentis quibusdam moli, quibus in vulgatis auctum legilur, incertum 
esse foetum volunt, qui post quintam prodierit synodum, adeoque nec Hormisdam, nec 
Gelasium, multo minus Damasum parentem habere queat. Quibus concinens Guilielmus 
Cave iis mercibus adulterinis, quas nobis Isidorus Mercator venditavit, illud accensendum 
suspicatur. Exstat quidem in hujus compilatoris exemplaribus, sed quomodo celebre aliud 
Gelasii decretum ad episcopos per Lucaniam, et quomodo alia quam plurima, quorum 
parentes non minus incerti sunt. Neque vero in illis solis, sed in pluribus eliam aliis, 
quae de mercibus ejus nihil habent, quaeque aetatem illius superant, asservatur. Ac primo 
quidem de Isidorianis mercibus nihil habebant codices, seu unde Romanus editor decretum 
illud descripsit, seu ex quibus varia ejus fragmenta in quinque saltem annalium locis 
Baronius?) laudavit. [ta enim ab illis erant puri, ut Cresconianam collectionem iis contineri, 


1) Sunt Romani codices Vaticani 5845 et 1353 et Vallicellanus A. 5, revera nihil Pseudo-Isidorianum habentes, 
immo his antiquiores. Ed. 


eliamsi re non salis acri judicio perpensa, existimarent, Ea ipsa fragmenta, quae Baronius 
laudat, exhibel et bibliothecae Regiae codex 3887. 3, circa medium saeculum VIIL, ut ex 
quibusdam monimentis ipso contentis et charactere colligitur, exaratus. Mabillonii nostri 
judicio ante annos fere mille scriplum est exemplar Vaticanum *), eujus apographum novis- 
sime Justus Fontaninus antiquitat. Hort. pag. 317 summa fide excudi curavit. Idem cen- 
sendum est de Germanensi, quo idem decretum una cum Venanlii Fortunali scriptis con- 
tinetur. Neque his recentior videlur egregius codex Colberlinus majusculis litteris Longo- 
bardicis descriptus, cui insertum est. lllud quoque non tacendum, in praevio indice codicis 
Gerundensis, in quo pura et sincera exhibetur Hispana collectio, ultimo loco nota.i 
Decretum Romanae sedis de recipiendis et non recipiendis. Quamvis autem 
hoe decretum in ipso libro mon describatur, tum tamen, quum concinnata est illa collectio, 
in Hispania notum fuisse suadet, quod Isidorus Hispalensis libr. de viris ill. c. 5 sic Probam 
Falconiam ob centonem de ‘Christo laudet, : пі nihilo minus subjiciat: Cujus opusculum 
legitur inter .apocryphas .scripluras jinsertum. Ad hoc enim decretum ibi 
respicere non dubitatur. Idem quoque palam laudat ‘Carolus Magnus imperator Carolin. 
lib. II c. 13 et lib. IV c. 10.et 11, adeoque ante -vulgatas Isidori merces. Ad haec quam 
tenuis et quam .angusta fuerit ‘Mereatoris .scienlia, ynon recogilarunt, qui tam mulliplici 
lamque recondita eruditione refertum opus homini tam imperito tribui probabiliter posse sunt 
suspicati. Sed et illud sic nunc edimus, «ut nullus «omnino jam supersit hujusmodi suspi- 
cioni locus. ‘Inde enim liquet, nequaquam ‘integrum esse, quod Isidorus compilationi suae 
inseruit, -sed „et mulilum et ex plenioribus gestis decisum. iHaec autem gesta ipso anteriora 
esse quis-neget? ‘Ad summum suspicari eum liceret detruncalionis ‘hujus auctorem. Sed 
neque istud permittunt. pervelusti codices, Valieanus, (Germanensis, Colbertinus Longobardieus 
el alii, ‘in quibus -eadem ratione truncatum sicque »accomodatum legitur, ut integri operis 
speciem praeseferat. 'Referemus et infra Hormisdae „verba, quibus hoc decretum indieari 
plures viri eruditione «clarissimi consentiunt, quaeque vix alio;referri posse largiendum ;est. 
Unde illud et «quinta ;synodo et Hormisda ipso antiquius -esse eeonficitur. Deinde nullum ‘in 
toto Шо opere .sive .catholicum sive suspeclum aut haereticum scriptum, nullum nomen, 
nullum. factum memoratur, quod Gelasio šit reeentius. Haeretieorum vero, quorum damnatione 
decretum clauditur, novissimi appellantur Petrus "Alexandrinus, ‘Pelrus Antiochenus et Acacius 
Constantinopolitanus. ;Horum autem damnatio quantum Gelašio «cordi ‘fuerit, nemo, nisi qui 
in ejus scriptis sit omūino peregrinus, ignorat. “Hac etiam damnantur formula, iis adjunctis, 


quae papam eumdem -prorsus sapiant. .Unde -sensim conficitur, „hoc :deeretum non nodo 


2) Est Vatican. Palatin. 493. Ed, 


Isidoro Mercalori perperam tribui, sed nec ad Damasum referri tolum posse. Huic enim 
papae scriptum, in quo Petri Alexandrini, Petri Antiocheni et Acacii Constantinopolitani 
menlio fiat, adscribi perabsurdum. An vero saltem ejus pars in eum conveniat, expendamus. 

4. Stephanus Baluzius nolis in Gratianum pag. 444 a se visum esse teslatur velus- 
tissimum collectionis Dionysianae exemplar, in quo exhibealur idem decretum quasi a 
Damaso papa editum. Нос exemplar, quod in bibliotheca Regia not. 3887. 3 nunc asser- 
vatur, vidimus et ipsi et excussimus. Medio saeculo VIII, uli jam observavimus, exaratum 
esse, quum ex charactere, lum ex Andegaviensium episcoporum catalogo ad ejus calcem 
adscripto apparet. Eo majoris est pretii, quod sinceram Dionysii! Exigui collectionem asservet 
in“ Anastasii П epistola desinentem ac nullam habentem earuth' epistolarum, quibus aucta 
temporibus Hadriani I legebatur. In hoc porro exemplari Anastasii II papae decretis proxime 
subjicitur: Incipit concilium urbis Romae sub Damaso"papa de explanatione 
fidei, Dictum est: Prius agendum est de Spiriiü''septiformi etc., ut in sub- 
jectis gestis ab inilio ad haec verba n. 6: Item chronica" Eusebii Caesariensis. 
Tum sequitur Gallicanarum provinciarum notilia, cui demum Andégavensium episcoporum 
catalogus adjungitur. Nec iémere suspicamur, fragmento huic simile‘ exstitisse illud, quod 
Lucas Holstenius (coll Róm». I, 178) in vetustissima canonum collectione 
bibliothecae Vaticanae" nactum se ail, unde et primam decreti hujus partem, quam 
nos n. 1 et 2 reeudi curavimus; quia sola nondum vulgata erat;!.edere salis habuit?). Hoc 
cerle prodit titulus; quem: ex^arehetypo suo expressit in hune‘modum: Ex concilio urbis 
Romae sub Diamaso“Papa dė/explanalione fidei; ideognė confirmat, quod Baronius 
eX eodem codice: in annalibus excerpsit. Eum enim ipsum, simul et alterum similem penes 
eruditum illum cardinalem fuisse,. largietur ultro, qui quod ille. ad annos 447 et 867 
Spiritus -saneti ex Patre et Filidvprocessionem probaturus sex *codicibus suis profert, cum eo 
contulerit; quod Holstenius e:Vaticano, nos e Regio eruimus- Item in Baronianis illis exem- 
plaribus; adeoque in Holsteniano, non minus amplum guam“in Regio decreti hujus fragmentum 


5) Hoc quidem secus. Nam Holstenii codex est Vat. 5845, qui'ita: inscribitur: Concilium urbis Romae sub 
Damaso de explanatione fidei. Dictum est: prius agendum etc. — annuntiabit vobis, Item dictum 
est: Nunc vero de scripturis divinis agendum est, quid universalis recipit ecclesia, et quid vitari 
debeat, Ac subjecto scripturarum sacrarum catalogo prosequitur: Item dictum est: Post has omnes propheticas et 
eVangelicas et apostolicas, quas superius deprompsimus, scripturas etc. usque ad verba primum nomen 
christianorum novellae gentis exortum est. Ac aliquot interjectis capitibus idem codex sic refert (fol. 279 b): 
Incipit decretalis de recipiendis et non recipiendis libris, qui scriptus est a Gelasio Papa cum LXX 
viris eruditissimis episcopis in sede apostolica urbis Romae. Post propheticas et evangelicas 
scripturas, quibus etc. Prorsus ejusdem formae utrumque decretum habent Baronii codices Vatic, 1353 et 
Vallicell. A. 5. Ed. 


exstitisse persuasum habebit, quisquis de praerogativa sedium testimonium ab eodem 
cardinali ad annos 69 et 382 e codicibus eisdem exscriptum ad fragmentum in Regio 
exemplari asservatum exegerit. Unde quum non alio fundamento nisi exemplarium illorum, 
quae fragmentum hujusmodi Damaso inscriptum praeseferunt, nitatur opinio, quae decreti 
hujus partem Damaso attribuit, nihil profecto est facilius, quam ut ea ex animis con- 
vellatur. Quod priusquam aggrediamur, operae pretium est, unum aut alterum obiter 
observare. 

5. Primo quidem, si tam certum esset, in Romanis codicibus, quos Holstenius et 
Baronius laudant, non aliam haberi canonum collectionem, nisi quae in Regio exemplari 
asservatur, quam certum est, et collectioni in illis asservatae non aliud fragmentum subnecti 
Damaso attributum, nisi quod Regii exemplaris collectioni subjicitur; inde sequeretur 
evidenter, tam illam canonum collectionem, quam Holstenius vetustissimam et Baronius 
Cresconianam vocant, quam nostram Regii exemplaris, non aliam esse a Dionysiana. 
Verum licet Dionysianae collectioni, saltem in Regio exemplari, proxime subnexum sit 
fragmentum saepe memoratum, ad Dionysianam tamen collectionem nihilo magis quam aut 
eidem fragmento subjectam Gallicanarum provinciarum notitiam, aut huic adhaerentem 
Andegavensium episcoporum catalogum censendum est pertinere. Et vero, si pertinuisset, 
Dionysius, qui singulorum pontificum decreta non confuse, sed habita ratione temporis, quo 
quisque gessit pontificatum, ordinavit, illud nequaquam Anastasii IL, qui Damaso atque 
Gelasio posterior est, decretis subjecisset. Neque eliam omissum esset in ea Dionysii 
collectione, quam Carolo Magno Hadrianus I multis decretis auctam et in nullo imminutam 
tradidit. Hic forte quaeret aliquis, cur Dionysius ipse praetermiserit decretum, quod 
quidem, si vere est Gelasii, eum fugere non potuit, quum proxime post hujus papae 
obitum venerit Romam ejusque admirator et encomiastes exstiterit. Huic quaestioni num. 7 
faciemus satis. Sed prius ostendendum est, fragmentum, quod in exemplari Regio ac 
duobus tribusve Romanis Damaso inscriptum est, hujus pontificis falso praeseferre nomen, 
ac Gelasio restituendum esse. 

6. Ad inscriptionem illam quod attinet, falsitas ejus nullo negotio demonstratur. Quis 
enim Damaso id falso adscribi non perspiciat, in quo non ea modo memorari Rufini scripta, 
quae ab Hieronymo reprehenduntur adeoque post Damasi obitum lucubrata sunt, sed et 
Coelestini papae, Cyrilli Alexandrini, Leonis, Eutychetis, necnon conciliorum Ephesini et 
Calchedonensis mentionem fieri legat ^). Hoc autem mendum uno librariorum errore 


^) Atque hoc quidem solum de forma decreti, quam Colb. 3387. 3 repraesentat, non de forma ejusdem ex 
dictis codicibus Romanis deprompta valet. Quippe hi quum in verbis exortum est finiant, minime chronologicum 
ordinem pervertunt, 


irrepsisse, alque Gelasii nomen loco Damasi restituendum esse, plane persuadet Har- 
laeanus codex. In eo quidem gestorum synodalium, quae in Regio Romanisque codicibus 
describuntur. pars omittitur prima, et postrema tantum retinetur, sed haec exprimitur ea 
fide, quae et primam indicet, ita ut ejus nobis crearet desiderium, nisi eam praedictorum 
codicum benefigio jam haberemus. Sic quippe nostrum decretum in Шо codice inscribitur 5): 
Incipit decretale de recipiendis libris, quod scriptum est a Gelasio papa cum 
LXX erudilissimis episcopis in sede apostolica in urbe Roma. Tum proxime 
sequitur: Item dictum est: Post has omnes propheticas et evangelicas atque aposto- 
licas, quas superius deprompsimus, scripturas, quibus etc., dehincque cetera, ut in 
praedictis codicibus Regio atque Romanis, efferuntur. Sane hoc Harlaei codicis exordium, 
nisi supplerent alii nimirum quod ipsi deest, dupliciter peccare merito censeremus: quatenus 
ei a verbis Item dictum est, quae aliquid aliud jam dictum denotent, incipit, et deinde 
omnes scripluras superius depromptas indicat, de quibus nullum antea verbum habetur. 
Sed hinc firmatur veritas fragmenti, quod nunc primum Gelasiano decreto praemittimus, 
ejusque nexus cum extrema ejusdem decreti parte comprobatur. Postquam enim primae 
partis hoc exordium fuit: Dictum est: prius agendum est de Spiritu septiformi; hinc 
recle ad alteram transitur his verbis: Item dictum est: nunc vero agendum de 
scripturis divinis; et contexto scripturarum illarum catalogo, non minus aptus est ad 
postremam hic transitus: Item dictum est: post has omnes prophelicas elc. Qua- 
propier indubitatum mihi videtur, eum, qui decretum de libris, quale in Harlaeo exemplari 
exstat, descripsi, ex eo gestorum fonte, unde prima gestorum illorum pars in Regio ac 
praenominalis aliis codicibus derivala est, hausisse. Ai vero is gesta ila non Damaso 
sed Gelasio inscripta vidit. Hine igitur eo certius corrigitur, quae in exemplari Regio 
aique Romanis praefigitur inscriptio, quod haec, uti praemonstravimus, cum fragmento, cui 
praefixa esi, componi nulla ratione queat. Praeterea codice Harlaeo hac in re adstipulantur 
non modo Gratianus dist. 15. c. 3, Burchardus lib. 3. c. 220, Ivo decr. part. 4. c. 64 
et 65, Pannorm. II, 94 et 123, Anselmus Lucens. lib 2, c. 193 (al. 208, Coust. L 6 
c, 187), Hariulfus Spicileg. tom. 4 p. 484, Hincmarus lib. 55 capitum c. 24, Nicolaus I 
epistola olim 42, Lupus Ferrariensis lib. de tribus quaest. et epist. 128, atque Carolus 
Magnus lib. Carolin. I. 2 c. 13 et lib. 4. c. 10 et 11, sed et innumeri codices antiqui, 
qui decretum de libris Gelasio adscribunt. Pearsonius ipse testis est, hunc papam ejus 


auctorem asseri in codice. quem Lanfrancus Cantuariensis episcopus de Beccensi coe- 


5) Contra Veron. 61: De concilio in urbe Romana sub Damaso papa edito. Post has omnes pro- 
pheticas et evangelicas atque apostolicas scripturas elc. usque ad fin. Explicit concilium sub Damaso 


papa. Frisingensis s. Emmerani similiter totum cum illa de Spiritu sepliformi actione usque ad finem catalogi Damaso tribuit. E d. 
2 
2 

nobio, üt afitistés ille loquilur. in Anglican terrani trahsferri fecil, quique etiam 
шше Cantübrigae visitur. —Seribit Mabillonius noster lib. dé Liturg. Gallic. pag. 386. in 
Vaticano exemplari litteris quadratis ante annos fere mille scriplo decretum idem haberi 
sub hoc titulo: Incipit decretale Gėlasii papae urbis Roitáe^):; ас praeterea inter 
codices, qui Ludovici Pii principatu ab Atisegiso Flaviacensi monasterio eoneeéssi leguntur 
in chronico Fontanellensi, recenseri volumen unum praeter alia continens decreta Gelasii 
papae de libris recipiendis et non Фесіріепаіѕ. Vidimus ipsi ас recognovimus mom 
pauca ejusdem decreti exempla vetera, nominalimguė unum olim s. Sergii Andegavensis 
nunc rev. patrum Capucinorum Rotomagensium, Remigianum, Josaphateum juxta Carnutas, 
Beccense, Navarreum, Coislianum, Germanense haud procul ab aetate Venantii Fortunati. 
cujus carmina continet, exaratum, Morbacense non multo recentius, Colbertinae bibliothecae 
quinque et inter ea unum, ut diximus, pervelustum litteris Longobardicis descriptum. At 
vero tot inter codices nullum deprehendimus, qui hoc opus Gelasio поп. adseribat. 

*. Huc redit quaestio, quomodo Dionysium fugerit, aut cur ab eo praetermissum sit 
hoc decrétüm, si Gelasio auctore ae praeside in frequenti synodo Romana editum fuit. Ni 
fallor, non ideo praetermissum est, quia ipsi latuerit, sed quia minime ad scopum illius 
pertinebat. 1рѕі nempe id consilii fuit, ut primae collectionis suae parli canones pridem 
receptos, ac postremae Romanorüm pontificum epistolas, non synodalia gesta, quae formam 
epistolarem minime praeseferrent, insereret, adeoque in neutram conveniebat hoc decretum. 
Nam meque inter canones olim receptos, meque inter antistitam Romanorum epistolas censeri 
poterat, sed inter synodalia gesta. Posteà quidem Dionysianae collectioni, qualem Hadrianus I 
Carolo Magno dedit, diversa Romanorum conciliorum sub pontificibus Hilaro, Felice II, 
Symmacho et Gregorio juniore accesserunt gesta. Sed hujusmodi gestorum in primaeva et 
genuina Dionysii eollectione nihil comparet. Nec alia, ut mihi videlur, causa fuit, cur 
sapiens ille monachus sempér sibi constans alia Gelasii de absolutione Miseni celebria gesta 
pariter praetermisit. "Quemadmodum vero ex illa praetermissione id nemini venit in mentem. 
ut haec in dubium vocaret, ila et de veritate gestorum illorüm, in quibus decretum de 
libris editum est, nulli justa dubitandi causa ex eo est, quod in Dionysidna collectione 
omitlantur. An saltem eorum, qui decretum illud Gelasio attribuunt, auctoritatem non imminuant 


veleres codices, qui simile de libris decretum Hormisdae papae attribuunt, jam explorandum. 


Thiel. 


6) Est Vatic. Pal. 493, "ejusque ipsum decretum a dieto Fontanino editum. Sed haec ejus forma: Incipit 
decretale sancti Gelasii papae. Post propheticas ete. (Ed.) 

